法壽樂歌
作者：趙文
朝代：宋

paragraphs: 西雲垂天飛流黄，寶鬘百萬隨風揚，帝居摩醯首羅鄉。
采女如花侍帝旁，珠啼玉唾天花香，澹然神情無世妝。
下視邢尹紛醒狂，梵唄琅琅出清吭，天庖供饌薦豆觴。
帝飲食之壽以康，恒沙世界俱來王，天王神聖臣忠良。
春風萬里酣耕桑，雨滴可數海可量，無有能知法壽長。
梵天釋帝萬億歲，歲歲壽杯天下醉。